Oksasilppuri - Kamarineito - Vuodatus.net
Tänään oli valkoisten kevättähtien vuoro avautua.
Ostin oksasilppurin, joita oli meidän Agrimarketissamme tasan yksi kappale http://www.bosch-pt.fi/boptocs2-fi/Puutarhaty%C3%B6kalut/Puutarhaty%C3%B6kalujen+tarvikkeet/FI/fi/aw/Oksasilppuri/169237/AXT+22+D/21317/3165140465304/index.htm Se odottaa takakontissa huomista, on nimittäin niin painava, etten uskalla nostaa sitä yksin. Huomeniltana puutarhuriystäväni tulee leikkaamaan taloyhtiömme ikivanhoja omenapuita ja ajattelin kysyä, voisiko hän tulla kaveriksi silppurin nostoon. Ostin taloyhtiölle Wolffin leikkuupaketin (120 e), samalla kun ostin silppurin ja orvokkeja sekä loistojasmikkeen (´Tähtisilmä´) ja kultahumalan.
Lisäksi hain Tokmannilta kympin perennapaketin: myskimalvan, punahatun, varjoyrtin ja kaksi mehitähtiruukkua.
Tässä ovat tämän päivän kasviostokset, ja takana oikealla on Biolanin muovisäiliö, josta aion tehdä kompostorin ruokajätteille.
Kävin mökillä istuttamassa orvokkeja kuistin kaiteelle. Yritin valita tuoksuvia, mutta en tiedä, miten voimallisesti tuoksunevat. Tänään oli kolea tuuli ja tuoksu meni tuulen mukana. Raivasin vähän aroniaryteikköä, mutta sitten tuli Tokmannilla tapaamani tuttu pistäytymään. Joimme kahvit saunamökissä ja juttelimme niitä näitä. Hauskaa, että mökki on niin keskustassa ja tien vieressä. Tutut eivät pääse pakenemaan, jos sattuvat lähelle :).
Tänään varmistui, että saan kesäksi vuokralaiset kahdeksi kuukaudeksi. Kaksi lääkäriharjoittelijaa ja pieni villakoira asuvat kolmiossani ja käyttävät mökkiä ruohonleikkuupalkalla. Luulen, että olemme kaikki tyytyväisiä - puudelikin.
Tämän päivän yllätys oli tämä yhtäkkiä avautunut (kääpiö)kurjenmiekka eteläseinustalla, jossa kaikki kolme(!) lumikelloakaan eivät ole vielä avautuneet.
1 Lähettänyt: hook - 2.5.2012 klo 22.28